מאט דיימון

מת'יו פייג' "מאט" דיימון (באנגלית: Matthew Paige "Matt" Damon; נולד ב-8 באוקטובר 1970) הוא שחקן קולנוע ותסריטאי אמריקאי. זוכה פרס אוסקר לתסריט המקורי הטוב ביותר עבור "סיפורו של ויל האנטינג" ו-2 פרסי גלובוס הזהב. דיימון נולד בקיימברידג', מסצ'וסטס שבארצות הברית לקנט ולננסי דיימון. אחיו, קייל, הוא פסל ואמן. בגיל צעיר החל להשתתף בהצגות בבית ספרו, עליהן זכה במספר פרסי דרמה בתחרויות ארציות. התחיל ללמוד באוניברסיטת הרווארד בסתיו 1988, אך עזב את השיעורים כדי לפתח את קריירת המשחק שלו בלוס אנג'לס. תפקידו הראשון של דיימון בסרט היה ב-1988 בקומדיה הרומנטית "מיסטיק פיצה". דיימון זכה בפרס אוסקר לתסריט המקורי הטוב ביותר ובפרס גלובוס הזהב לתסריט הטוב ביותר יחד עם חברו מבית הספר בן אפלק עבור "סיפורו של ויל האנטינג" (1997), והיה מועמד לפרס אוסקר לשחקן הטוב ביותר עבור אותו סרט. יחד עם אפלק ייסד את "פרויקט גרינלייט" שמטרתו למצוא ולממן יוצרי סרטים מתחילים ומבטיחים. שיחק גם בסרטו של סטיבן ספילברג "להציל את טוראי ריאן" – בתור ריאן; בסרט "זהות כפולה" וסרטי ההמשך ב"זהות במלכודת", "זהות אבודה" ו"ג'ייסון בורן". כמו כן שיחק בסרט "מוריד הגשם", על-פי ספרו של ג'ון גרישם, בתור עורך דין צעיר מממפיס התובע חברת ביטוח גדולה. שיחק גם ב"אושן 11", ב"אושן 12" וב"אושן 13". בשנת 2009 שיחק בסרט "אינוויקטוס" עליו קיבל מועמדות לפרס אוסקר לשחקן המשנה הטוב ביותר. בשנת 2015 קיבל מועמדות לפרס אוסקר לשחקן הטוב ביותר וזכה בפרס גלובוס הזהב לשחקן הטוב ביותר - סרט קומדיה או מוזיקלי על גילום דמותו של מארק וואטני בסרט המדע הבדיוני "להציל את מארק וואטני" בבימויו של רידלי סקוט. הסרט היה מועמד לשבעה פרסי אוסקר. בשנת 2017 שיחק בסרט הפנטזיה "החומה הגדולה". באותה שנה השתתף בסרט "תור: ראגנארוק". בשנת 2023 שיחק בסרט "אייר" בתפקיד הראשי, עליו היה מועמד לפרס גלובוס הזהב לשחקן הטוב ביותר - סרט מוזיקלי או קומדיה. כמו כן שיחק בסרט "אופנהיימר" של הבמאי כריסטופר נולאן. דיימון כתב את התפקיד הראשי של סקיילר בסרט "סיפורו של ויל האנטינג", שיצא ב-1997, על חברתו סקיילר סטנשטיין (שנישאה כמה שנים מאוחר יותר למתופף של להקת "מטאליקה" לארס אולריך), עמה יצא בתקופת האוניברסיטה. במהלך צילומי הסרט "תקועים לנצח" ב-2003, דיימון פגש את הארגנטינאית לוסינה בוסן ברוסו במיאמי, שם עבדה כברמנית. הם התחתנו בטקס אזרחי-פרטי ב-9 בדצמבר 2005 בניו יורק. דיימון היה לאביה החורג של בתה של בוסן מנישואיה קודמים. לזוג נולדו שלוש בנות. מאט דיימון, ברשת החברתית אינסטגרם מאט דיימון, במסד הנתונים הקולנועיים IMDb (באנגלית) מאט דיימון, באתר "אידיבי", מאגר הידע העברי לקולנוע ישראלי ועולמי מאט דיימון, באתר AllMovie (באנגלית) מאט דיימון, באתר Rotten Tomatoes (באנגלית) מאט דיימון, באתר Box Office Mojo (באנגלית) מאט דיימון, באתר Metacritic (באנגלית) מאט דיימון, במסד הנתונים הקולנועיים KinoPoisk (ברוסית) מאט דיימון, באתר AllMusic (באנגלית) מאט דיימון, באתר MusicBrainz (באנגלית) מאט דיימון, באתר Discogs (באנגלית) מאט דיימון, באתר Genius דניס לים, הניו יורק טיימס, עכבר העיר אונליין, סודות המשחק של מאט דיימון, באתר הארץ, 20 בנובמבר 2009 טים לואיס, אובזרבר, מאט דיימון יותר מידי גיי?, באתר nrg‏, 19 באפריל 2013 אמיר קמינר, מאט דיימון: "בשבילי סצנות סקס זה לא דבר קשה", באתר Xnet‏, 3 בנובמבר 2013 דודי כספי, ממלא את החלל, באתר ישראל היום, 1 באוקטובר 2015 איתן לשם, עכבר העיר אונליין, אחרי 20 שנה: ההבטחה של מאט דיימון הפכה לאכזבה, באתר הארץ, 27 באוקטובר 2017 מאט דיימון, באתר אנציקלופדיה בריטניקה (באנגלית) חרקות ברחובות בוסטון עם דיימון ואפלק | כלכליסט, באתר calcalist, ‏2024-08-11 Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית) Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)